David Sedaris

Digrifwr, llenor a chyfrannydd radio o'r Unol Daleithiau yw David Sedaris, sydd wedi cael ei nomineiddio ar gyfer Gwobr Grammy. Mae Sedaris wedi cael ei ddisgrifio fel 'seren roc y llenorion'. Cafodd ei gydnabod yn gyhoeddus am y tro cyntaf ym 1992, pan ddarlledodd National Public Radio ei draethawd "SantaLand Diaries". Cyhoeddodd ei gasgliad cyntaf o draethodau a straeon byrion, Barrel Fever, ym 1994. Mae'r pum casgliad a olynodd, Naked (1997), Holidays on Ice (1997), Me Talk Pretty One Day (2000), Dress Your Family in Corduroy and Denim (2004), a When You Are Engulfed in Flames (2008), wedi dod yn werthwyr gorau ar restr y New York Times. Yn 2010, rhyddhaodd gasgliad arall o straeon, Squirrel Seeks Chipmunk: A Modest Bestiary. Hyd 2008, roedd ei lyfrau wedi gwerthu dros 7 miliwn copi ar y cyd. Mae'r rhan helaeth o hiwmor Sedaris yn hunangofianol ac yn hunan-anghymeradwyo, ac ym aml yn ymwneud â'i deulu, ei fagwriaeth dosbarth canol ym maestrefi Raleigh, Gogledd Carolina, ei drefdataeth Groegaidd, amryw o swyddi, addysg, defnydd cyffuriau, gwrywgydiaeth, ei fywyd yn Ffrainc, ac yn ddiweddarach yn Llundain a'r Twyni Deheuol, gyda'i bartner, Hugh Hamrick.